Metta Sandiford-Artest

Metta Sandiford-Artest (rođen kao Ronald William Artest Jr, kraće Ron Artest) američki je košarkaški trener i bivši igrač. Visok je 201 cm i igrao je na pozicijama krilnog beka i beka šutera.

Na NBA draftu 1999. kao 16. pik izabrali su ga Chicago Bullsi. Godine 2002. razmijenjen je u Indiana Pacerse. Brzo se nametnuo kao dobar odbrambeni igrač te je u sezoni 2003/04. dobio nagradu za najboljeg odbrambenog igrača godine. Ujedno je stekao etiketu nediscipliniranog igrača te je više puta kažnjavan brojnim utakmicama neigranja. Dana 19. novembra 2004. u utakmici Pacersa protiv Detroit Pistonsa Artest je učestvovao u tuči protiv navijača Pistonsa. Kažnjen je zabranom igranja u ostatku sezone (73 utakmice) i doigravanju (13 utakmica), što je najveća kazna zbog incidenta na terenu u historiji NBA. Dana 25. januara 2006. na vlastiti zahtjev razmijenjen je u Sacramento Kingse.

 Promjena imena 
16. septembra 2011. Artest je zakonski promijenio ime u Metta World Peace. "Metta" mu je ime, a "World Peace" ("svjetski mir") prezime. "Promjena mog imena trebala je nadahnuti i zbližiti mlade svuda širom svijeta", naveo je u izjavi nakon saslušanja na sudu povodom promjene imena. Njegov izdavač Courtney Barnes kaže da je odabrao ime "Metta" zbog toga što je to tradicionalna budistička riječ koja nosi značenje ljubaznosti pune ljubavi i prijateljstva prema svima.

Maja 2020. godine Metta se ženi sa Maya Sandiford i uzima njezino prezime te mjenja ime u Metta Sandiford-Artest.

 Reference 

 Vanjski linkovi 

 Službeni sajt
 Statistike karijere  na NBA.com

Kategorija:Rođeni 1979.
Kategorija:Američki košarkaši
Kategorija:Biografije, Queens
Kategorija:Košarkaši Chicago Bullsa
Kategorija:Košarkaši Indiana Pacersa
Kategorija:Košarkaši Sacramento Kingsa
Kategorija:Košarkaši Houston Rocketsa
Kategorija:Košarkaši Los Angeles Lakersa
Kategorija:Košarkaši New York Knicksa
Kategorija:Košarkaši Sichuan Blue Whalesa
Kategorija:Košarkaši Pallacanestro Cantùa
Kategorija:Živi ljudi